బంగ్లాదేశ్
బంగ్లాదేశ్ తిరిగి పార్లమెంటరీ డెమాక్రసీకి మారింది. గతించిన జియాస్ భార్య ఖలేడా జియా బంగ్లాదేశ్ నేషనలిస్ట్ పార్టీకి నాయకత్వం వహించి 1991 ఎన్నికలలో విజయం సాధించింది. తరువాత మొదటి ప్రధానమంత్రి పదవిని చేపట్టి బంగ్లాదేశ్ చరిత్రలో మొదటి మహిళా ప్రధానిగా చరిత్రలో నిలిచింది. అవామీ లీగ్‌కు జీవించి ఉన్న ముజిబూర్ కుమార్తె షేక్ హసీనా నాయకత్వం వహించింది. తరువాత 1996 ఎన్నికలలో షేక్ హసీనా నాయకత్వంలో అవామీ లీగ్ అధికారానికి వచ్చింది. 2001లో బంగ్లాదేశ్ నేషనల్ పార్టీ అధికారానికి వచ్చింది. 2006 అక్టోబరు 
బి.ఎన్.పి రాజీనామా చేయడంతో దేశంలో రాజకీయ అనిశ్చితి చోటు చేసుకుంది. మద్యలో అధికారబాధ్యతలు వహించిన ప్రభుత్వం 90 రోజుల గడువు తరువాత రాజకీయ పార్టీలను సమైక్యం చేసి దేశంలో ఎన్నికలు జరగేలా పరిస్థితులు చక్కదిద్దింది.
కాంగో గణతంత్ర రిపబ్లిక్
1960 మే నుండి జాతీయవాద ఉద్యమం అధికరించింది. పట్రిస్ లుమెంబా నాయకత్వంలో మౌవ్మెంట్ నేషనల్ కాంగోలాయిస్ (MNC), పార్లమెంటరీ ఎన్నికలలో విజయం సాధించింది. పాట్రిస్ లుముంబా కాంగో ప్రజాస్వామ్య రిపబ్లిక్కు మొదటి ప్రధాన మంత్రి అయ్యారు. అలయన్స్ డెస్ బొక్కోగా పార్టీ అధ్యక్షుడు జోసెఫ్ కసవుబుగా ఎన్నికయ్యాడు. ఆంటోనీ గిజ్గెం నాయకత్వంలోని పార్టి సాలిడాయిర్ ఆఫ్రికన్ ఆల్బర్టు డెలావాక్సు, లారెంటు మొర్బికో నేతృత్వంలో పార్టి నేషనల్ డ్యూ పీపుల్ సహా ఇతర పార్టీలు కూడా ఉన్నాయి.